Vedtekter for Alvarheim Rotaryklubb 
Gjeldende fra 1. juli 2026 (revisjon av vedtekter av 06.12.18)


Klubbvedtektene supplerer Club Constitution (Lover for Rotaryklubber), gjeldende fra 1. juli 2026..


§ 1 	Navn og tilknytning	
Klubbens navn er Alvarheim Rotaryklubb (ARK). ARK er klubb nr. 12793 og tilhører distrikt 2305.
	Klubben er tilsluttet Rotary International (RI) og drives i samsvar med
	klubbens og organisasjonens lover og regler.
	Rotary er en ideell organisasjon uten egne økonomiske formål. 


§ 2	Organisasjonsform 
Klubben er en frittstående juridisk person og er selveiende. Det innebærer at ingen har krav på klubbens formue eller eiendeler, eller er ansvarlig for klubbens gjeld eller andre økonomiske forpliktelser.


§ 3	Formål 
	Klubbens formål er å:
Fremme Rotarys idealer om tjeneste fremfor egeninteresse
· Styrke etisk bevissthet og stille høye etiske krav i yrkesliv og samfunnsvirke.
· Bidra til internasjonal forståelse, goodwill og fred.
· Bidra til lokale og internasjonale prosjekter.
· Skape nettverk og vennskap.


§ 4	Tjenesteområder
	Rotarys fem tjenesteområder er rammeverket for arbeidet i klubben:
· Klubbtjeneste
· Yrkestjeneste
· Samfunnstjeneste
· Internasjonal tjeneste
· Ungdomstjeneste


§ 5	Medlemskap
	Opptak skjer etter følgende regler:
· Forslag på nytt medlem fra medlem(mer) til styret.
· Styret godtar/godtar ikke forslaget.
· Klubben informeres om forslaget.
· Styret vurderer eventuelle innvendinger og godkjenner/godkjenner ikke medlemskap.
· Kandidaten inviteres. Hen kan delta i møter en tid før avgjørelse.
· Kandidaten tas opp i en liten seremoni (ved seremonimester og fadder).
· Forslagsstilleren er fadder for det nye medlemmet.

Det forventes at medlemmene
· deltar aktivt i møter, komitearbeid og prosjekter.
· bidrar aktivt til klubbens arbeid og mål.
· Opprettholder høy etisk standard i yrkes- og samfunnsliv.
	Eventuell utmelding skal være skriftlig.
	Styret kan avslutte et medlemskap ved vesentlig mislighold.


§ 6	Møter
	Klubben avholder møte ukentlig, p.t. på torsdager kl 19-20.
	Det er ikke møte på offentlige fridager og helligdager, eller i juli.
Fravær bør meldes.
Presidenten/styret fastsetter møteplan etter forslag fra programkomiteen.
	Styret kan fastsette alternative møteformer og tider etter behov.
	

§ 7	Årsmøte
	Årsmøte holdes innen 30.11 hvert år. Årsmøtet er klubbens øverste myndighet.
	Innkalling sendes ut senest to uker før møtet. Valgkomite er innkommende       president, president og past president.
	Saksliste:
1. Godkjenning av innkalling og saksliste
2. Konstituering (valg av møteleder, referent og to til å underskrive protokoll.
Antall stemmeberettigede.
3. Årsmelding.
4. Regnskap med revisjonsberetning.
5. Budsjett (revisjon av årets budsjett).
6. Valg (neste innkommende president, kasserer, sekretær og revisor).
7. Innkomne saker (må være styret i hende minimum 3 uker før møtet).

Halvårsmøte
Halvårsmøte avholdes årlig senest 15. juni, og har fokus på kommende Rotaryår.
	Saksliste:
1. Godkjenning av innkalling og saksliste.
2. Konstituering (som i årsmøte).
3. Budsjett for kommende år.
4. Fastsetting av kontingent. 
5. Forslag til komiteer (leder og medlemmer).
6. Planer for kommende Rotaryår (Innkommende president orienterer).
7. Innkomne saker



§ 6	Styret
	Styret består av 5 medlemmer (og evt. komitéledere)
· President
· Innkommende president
· Past president
· Sekretær
· Kasserer
· Komitéledere har møterett i styret. De har møteplikt ved innkalling. De har også stemmerett. Styret kan også kalle inn andre ved behov.

Styrets oppgaver
Styret leder klubbens arbeid i samsvar med Rotarys retningslinjer og skal:
· Forvalte økonomien
· Iverksette vedtak og beslutninger
· Vedtak fattes med simpelt flertall
· Ved stemmelikhet har presidenten dobbeltstemme
· Definere oppgavene i de enkelte komitéene
· Forberede og legge fram saker for årsmøtet og halvtårsmøtet.
· Presidenten og kassereren har signaturrett sammen.
· Presidenten er klubbens prokurist.
· Styret har ansvar for klubbens deltaking i distriktsmøtene.
· Styret sørger for at kontakt med vennskapsklubber opprettholdes.

Styremedlemmenes oppgaver:
· Presidenten leder møtene og utfører andre oppgaver som hører til vervet.
· Innkommende president bruker året til læring og forberedelse (PELS-kurset er obligatorisk). Hen leder møtene i presidentens fravær.
· Past president fungerer som en ressurs for sittende og innkommende president. Hen leder møtene i fravær av både president og innk. president.
· Sekretæren har ansvar for medlemslistene, frammøtelister, møteinnkallinger, møtereferater og rapporter (skrive og arkivere), rapporter til RI, RIDs frammøteregister pr måned, organisere arkivfunksjonen og ellers utføre vanlige sekretæroppgaver.
· Kassereren skal føre regnskap, utarbeide budsjett, ivareta klubbens midler, sende ut kontingentkrav, rapportere til styret og utføre andre oppgaver som hører til vervet.


§ 7	Komitéer
	ARK har følgende komiteer:
· Programkomité
· Medlemskapskomité
· Prosjektkomité (lokale og internasjonale prosjekter, inkl TRF, ungdomsarbeid)
· Informasjons- og kommunikasjons-komité (inkl CICO)
Klubben og styret definerer oppgavene i hver komité.
Styret kan opprette midlertidige komitéer etter behov.
Presidenten har møterett i alle komitéene.

§  8	Økonomi
Klubben fastsetter årlig kontingent, i samsvar med forpliktelsene til Rotary og budsjett for året.  
Regnskap føres av kasserer, godkjennes av styret, revideres av revisor, og får endelig godkjenning av årsmøtet.
Klubbens midler skal brukes i tråd med Rotarys formål.

	
§9 	Vedtektsendringer
Endringer krever 2/3 flertall på et hvilket som helst møte med 1/3 av medlemmene til stede.
	Endringer må være i samsvar med	Rotarys lover og vedtekter.
	Forslag må varsles minst 14 dager før møtet.


§ 10	Oppløsning
Ved oppløsning skal klubbens midler anvendes i tråd med Rotarys formål og etter årsmøtets vedtak.


§ 11	Ikrafttredelse
	Disse vedtektene trer i kraft fra 1.  juli 2026.
		



